Նա վստահեցրեց, թե մանկապարտեզի կրտսեր խմբից բացի, այլ խմբերում աշխատողներին ծնողները փող չեն նվիրել: Բացառեց, որ այս դեպքի պես հնարավոր է վրիպել է իր ուշադրությունից. «Չէ, ես զգուշացրել եմ իրենց, չեմ կարծում, որ կվերցնեին: Միանշանակ ես պնդում եմ: Իմ առաջին իսկ օրվանից ես այնպես խիստ եմ դրվածքը դրել, որ դա բացառվում է»: Հարցին, թե եթե անգամ պարտադրանք չի եղել, երեւույթը նորմա՞լ է, երբ տվյալ դեպքում կրտսեր խմբի ծնողները գումար են հավաքում եւ ծրարով փոխանցում դաստիարակին, թե՛ տնօրենը եւ թե՛ նրա աշխատասենյակում գտնվող դաստիարակը բացասական պատասխան տվեցին: